stanford-oval/wikipedia huggingface dataset:
Yandex

| Yandex Яндекс (Jandeks) |
| --- | --- |


Tunnuslause:  Everything will be found.
Yritysmuoto:  osakeyhtiö
Osake:  NASDAQ: YNDX, MCX: YNDX
ISIN:  NL0009805522
Perustettu:  23. syyskuuta 1997
Perustaja:  Arkadi Volož
Toimitusjohtaja:  Arkadi Volož, CEO
Kotipaikka:  Moskova, Venäjä
Toiminta-alue:  maailmanlaajuinen
Toimiala:  internet
Tuotteet:  internetpalvelut tietokoneohjelmat
Liikevaihto:   28,767  mrd. RUB eli  947,1 milj. USD (2012)
Liikevoitto:   13,142  mrd. RUB eli 432,7  milj. USD (EBITDA, 2012)
Nettotulos:   8,223  mrd. RUB eli 270,7 milj. USD (2012)
Henkilöstö:  5 603 (2015)
Tytäryhtiöt:  Global DC Oy (Suomi)
Kotisivu:  www.yandex.com
Infobox OKVirheellinen NIMI-arvo: 
Presidentti Vladimir Putin vierailulla Yandexin toimistolla Moskovassa 2017.
Yandex eli Jandeks (ven. Я́ндекс) on venäläinen tietotekniikka-alan yrityskonserni, joka ylläpitää Venäjän suurinta hakukonetta. Yandexin hollantilaisyhtiön (aiemmin Yandex N. V., nyk. Nembius) osake on noteerattu yhdysvaltalaisen teknologiapörssi Nasdaqin osakelistalla. Uutistoimisto Ria Novosti arvioi yhtiön 16. arvokkaimmaksi julkisesti noteeratuksi venäläiseksi pörssiyritykseksi helmikuun 2014.
Yandex oli joulukuussa 2012 noussut maailman neljänneksi suosituimmaksi hakukoneeksi ohi Microsoftin Bing-haun. Venäläisen hakupalvelun suosion kasvuun esitettiin syyksi lisääntynyttä internetin käyttöastetta venäjänkielisten ihmisten joukossa.
Yhtiön perustivat Arkadi Volož ja Ilja Segalovitš vuonna 1997. Volož kehitti yhtiön hakukoneen ja toimi yhtiön toimitusjohtajana. Segalovitš oli yhtiön teknologiaosaaja, kunnes kuoli syöpään 2013.
Yritys tarjoaa myös muun muassa sähköpostipalvelun, internetsivujen käännöksiä sekä kartta-, reitti-, liikenteen seurantapalveluja.[lähde? ]
Yandexin perustaja ja entinen toimitusjohta Volož on asetettu Euroopan unionin pakotelistalle. EU:n mukaan Yandex suosi virallisia tiedotusvälineitä ja valtion narratiivia hakutuloksissaan. Volož jätti toimitusjohtajan tehtävän ja hallituspaikkansa yhtiössä. Yandexia yhtiönä ei ole sanktioitu. Suomi on takavarikoinut Suomessa toimivan yhtiön osakkeet ja niiden tuoton.
Elokuussa 2023 uutisoitiin, että perustajiin kuuluva Volož tuomitsi julkisesti Venäjän hyökkäyksen Ukrainaan. Aiemmin uutisoitiin Kremlin edustajien ottaneen paikkoja yhtiössä ja useiden työntekijöiden paenneen Ukrainaan. Reutersin mukaan Venäjä ei kansallistanut yhtiötä peläten "aivovuotoa" eli osaavien työntekijöiden lähtöä. Huolta on aiheuttanut, että yhtiö jakaisi Yangon kautta kerättyjen taksimatkojen tietoja venäläiselle tiedustelupalvelulle.
Heinäkuussa 2024 Yandex N.V. ilmoitti myyneensä toimintonsa Venäjällä ja irtautuneen Venäjän markkinoilta. Ilmoituksen mukaan nimi muutetaan Nebius Groupiksi.
Yandex Suomessa – Global DC Oy

Vuonna 2022 Yandexin Suomen toiminnot uudelleennimettiin Global DC Oy:ksi.  Sillä on konesali Mäntsälässä. Nivos Energia Oy saa ison osan kaukolämpöenergiastaan konesalin hukkalämmöstä. Lisäksi Suomessa toimii Yandexin omistama taksiyhtiö Yango-tavaramerkin alla.
Liikenne- ja viestintäministeri Timo Harakka sanonut että yrityksen toimintaa tarkkaillaan, koska sen epäillään levittävän venäjämielistä propagandaa. Ulkoasianvaliokunnan puheenjohtaja Jussi Halla-ahon mukaan yritys jakaa Ukrainan vastaista sotapropagandaa Venäjällä.
Aiheesta muualla

Wikimedia Commonsissa on kuvia tai muita tiedostoja aiheesta .
IVY-maiden suurimmat mediayhtiöt (4/2013) (venäjäksi) (rating.rbc.ru)
Russia Top 20 March 2015 (englanniksi) (comscore.com)
Zimbabwen Lapset ry

Zimbabwen lapset ry on suomalaisten perustama, poliittisesti ja uskonnollisesti sitoutumaton yhdistys. Yhdistys tunnettiin vuoteen 2021 saakka nimellä Zimbabwen Aids-orvot ry.
Järjestö tukee noin 400 vähäosaisen lapsen koulunkäyntiä ja hyvinvointia Hararen köyhässä lähiössä, Dzivarasekwassa, jonne järjestö on rakennuttanut monipuolisen toimintakeskuksen. Lapsista kaksi kolmasosaa on tyttöjä, koska tyttöjen asema on Zimbabwessa poikia heikompi.
Lapset käyvät paikallisia julkisia kouluja ja asuvat sukulaistensa luona. Zimbabwessa järjestön yhteistyökumppani toteuttaa tukitoimet pienen kiinteän henkilökunnan voimin. Suomessa yhdistys pyörii vapaaehtoisvoimin ja suuren vapaaehtoisen työpanoksen tekevät ohjelman perustajat Seppo Ainamo ja Oili Wuolle, jotka viettävät puolet vuodesta Zimbabwessa. Yhdistyksellä on tällä hetkellä lähes 500 jäsentä ja pienet hallinnolliset kulut katetaan jäsenmaksuilla.
Järjestön perustaminen

Kaikki alkoi vuonna 1992, kun yrityskonsulttitöiden perässä Harareen, Zimbabween muuttanut suomalaismies nimeltä Seppo Ainamo lupasi maksaa omista varoistaan yhden 8-vuotiaan pojan koulumaksut, koska yksinhuoltajaäidillä ei ollut siihen varaa. Projekti alkoi pikku hiljaa kasvaa ja vuonna 1995 Seppo tuki jo kahdeksaa vähäosaista zimbabwelaislasta. Suomen Pankissa uransa tehnyt Oili Wuolle löysi itsensä Zimbabwesta syyskuussa 1996 eteläisen Afrikan alueellisen koulutusjärjestön palveluksesta.
Vuonna 1996 Seposta ja Oilista tuli pari. Heitä yhdisti mm. tahto tehdä hyväntekeväisyyttä, joten Sepon aloittaman projektin lasten lukumäärä nousi samana vuonna 36:een.
Ystävien ja sukulaisten rohkaisevan tuen siivittämänä Sepon ja Oilin oli mahdollista lisätä lasten määrää vuosi vuodelta. Vuonna 2002 projektille rekisteröitiin asianmukaisesti säätiö Zimbabwessa: Dzikwa Trust Fund, joka toimii paikallisena yhteistyökumppanina. Zimbabwen Aids-orvot ry perustettiin vuonna 2003 toiminnan vakuuttavuuden lisäämiseksi. Yhdistys vaihtoi nimensä Zimbabwen lapset ry:ksi vuonna 2021.
Zimbabwen lapset ry ja Dzikwa-säätiö tekevät yhteistyötä niin, että Dzikwa-säätiö omistaa yhdistyksen rahoittaman lasten oman toimintakeskuksen Dzivarasekwassa.
Tällä hetkellä yhdistyksellä on noin 500 jäsentä. Tuettavia lapsia noin 400, ja heistä 63 % on tyttöjä. Lasten ikäjakauma on 6–23 vuotta. Kaikki lapset pääsevät käymään koulua kummien avulla. Lapsilla on toimintakeskuksessa turvallinen ympäristö, missä heidän hyvinvoinnistaan huolehditaan monipuolisesti. Yhdistyksen perustajat Seppo ja Oili ovat heille kaikille zimbabwelaisen laajennetun perhekäsityksen mukaan isä ja äiti. Yhdessä kaikkien Zimbabwen lapset ry:n tukijoiden kanssa he haluavat, että lasten oikeuksista pidetään kiinni. He tekevät kaikkensa, että lapset saisivat parhaat mahdolliset edellytykset kasvaa aikuisiksi ja oman maansa vaikuttajiksi.
Toimintaympäristö

Vuonna 1980 itsenäistynyt Zimbabwe (entinen Etelä-Rhodesia) sijaitsee trooppisella vyöhykkeellä eteläisessä Afrikassa, rajanaapureinaan Etelä-Afrikka, Botswana, Sambia ja Malawi. Zimbabwe on luonnonvaroiltaan rikas maa, jonka taloudellinen ja yhteiskunnallinen tilanne on kuitenkin pitkään kärsinyt epävakaudesta, velkaantumisesta ja investointien puutteesta.
Maan asukasluku on noin 15 miljoonaa. Eliniänodote on nykyisin 61.2 vuotta. HIV/AIDS-epidemia on laajalle levinnyt Zimbabwessa, mutta levinneisyys on saatu valistuksen ja hoitojen kehittymisen ansiosta selvään laskuun. Tuoreimman arvion mukaan levinneisyys aikuisväestössä on 12.8 %.
Kaikkiaan noin 1.4 miljoonaa ihmistä kantaa HIV-virusta; lääkitys kuitenkin tavoittaa hyvin viruksen kantajat. Lapsista yli 20 prosenttia on menettänyt ainakin toisen vanhemmistaan AIDSin vuoksi ja maassa on edelleen lähes miljoona AIDS-orpoa. Kolmasosa AIDS-orvoista asuu orpokodeissa, mutta noin kaksi kolmasosaa sukulaisten tai muiden aikuisten kanssa. Niillä lapsilla, jotka asuvat orpokotien ulkopuolella, on yleensä vaikeuksia käydä koulua ja saada opetusta säännöllisesti.
Unicef kertoo, että noin puolet väestöstä eli äärimmäisessä köyhyydessä vuonna 2020. Koronavirus on kurittanut maan taloutta ja erityisesti köyhien elämää ja epidemia on pahentunut toukokuusta 2021 alkaen.  Eriasteiset sulkutilat koronasta johtuvan tautitilanteen hillitsemiseksi vaikuttavat monin tavoin talouteen, yhteiskuntaan, koululaitokseen, liikkumiseen ja kansalaisoikeuksiin. Rokotuskampanja Zimbabwessa etenee kohtuulliseesti. Kaikki koulut ja muut oppilaitokset ovat olleet suljettuina pitkiä aikoja v. 2020 ja 2021.
Élise Bussaglia

Élise Bussaglia (s. 24. syyskuuta 1985 Sedan) on ranskalainen jalkapalloilija, pelipaikaltaan keskikenttäpelaaja.
Bussaglia on pelannut Ranskan naisten maajoukkueessa MM-kilpailujen 2019 päättyessä 192 maaottelua ja tehnyt niissä 30 maalia. Hän on edustanut maajoukkuetta MM-kilpailuissa 2011, olympialaisissa 2012, MM-kilpailuissa 2015 ja MM-kilpailuissa 2019, joista kahdessa ensiksi mainitussa Ranska sijoittui neljänneksi. MM-kilpailuissa 2011 hän teki puolivälieräottelussa Englantia vastaan Ranskan ainoan maalin. Bussaglia on pelannut myös vuosien 2005, 2009, 2013 ja 2017 EM-kilpailuissa.
Seuratasolla Bussaglia edustaa Dijonia. Hänen aiempia seurojaan ovat muun muassa CNFE Clairefontaine (2002–2004), FCF Juvisy (2004–2007), Montpellier HSC (2007–2009), Paris Saint-Germain (2009–2012), Olympique Lyonnais (2012–2015), saksalainen VfL Wolfsburg (2015–2017) ja espanjalainen FC Barcelona (2017–2018). Hän on voittanut Ranskan mestaruuden vuosina 2006, 2013, 2014 ja 2015 sekä Saksan mestaruuden vuonna 2017.
Älä kiiruhda

Älä kiiruhda (ven. Ne speši) on armenialaisen Arno Babadžanjanin säveltämä neuvostoliittolainen laulu, jonka alkuperäiset venäjänkieliset sanat teki Jevgeni Jevtušenko. Suomessa tämä 6/8-tahtilajissa kulkeva balladi tunnetaan Saukin sanoittamana nimellä ”Älä kiiruhda”. Suomenkielisen version ehkä parhaiten tunnettu levytys on Georg Otsin laulama ja Nacke Johanssonin sovittama vuodelta 1968, mutta jo sitä ennen sen levytti Kauko Käyhkö vuonna 1966.
Harri Marstion versio laulusta kuullaan Aki Kaurismäen elokuvassa Varjoja paratiisissa (1986) ja Marstion albumilla Huoneestasi loistaa valo (1988). Muita laulun suomeksi levyttäneitä ovat Arja Havakka, Paula Koivuniemi, Sakari Kuosmanen, Arja Saijonmaa ja M.
Viking Linen mainoselokuvassa vuonna 2019 käytettiin katkelmaa Georg Otsin levytyksestä.
Ánoixi

| Ánoixi Άνοιξη |
| --- | --- |
 Kunnallisyksikön sijainti
 Ánoixi
 Koordinaatit: 38°7′55″N, 23°51′36″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Diónysos
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  490302
Väkiluku (2011):  6 510
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ánoixi (kreik. Άνοιξη; myös Ánixi) on Kreikan kaupunki sekä samanniminen Diónysoksen kunnan kunnallisyksikkö (Δημοτική Ενότητα Άνοιξης, Dimotikí Enótita Anoixis) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 6 510 (vuonna 2011).
Ánoixin kaupunkia.
Ánoixin kaupunki, suomeksi ”Kevät”, sijaitsee noin 20 kilometriä koilliseen Ateenan keskustasta. Se on Ateenan metropolialueen koillisimpia esikaupunkeja.
Ánoixi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Diónysoksen kuntaan yhdessä Ágios Stéfanoksen, Drosián, Kryonérin, Rodópolin ja Stamátan kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Ánoixi Wikimedia Commonsissa
Zielona Góran piirikunta

Zielona Góran piirikunta (puol. powiat zielonogórski) on Puolan piirikunta Lubuszin voivodikunnassa. Sen väkiluku oli vuoden 2019 lopussa 75 559. Piirikunta jakautuu yhdeksään maalaiskuntaan, jotka ovat Babimost, Bojadła, Czerwieńsk, Kargowa, Nowogród Bobrzański, Sulechów, Świdnica, Trzebiechów sekä Zabór. Hallinnollinen keskus Zielona Góra on piirikuntatason kaupunki eikä siten kuulu piirikuntaan.
Zielona Góran piirikunta menetti 1. tammikuuta 2015 huomattavan osan väkiluvustaan, kun sen hallintokeskus Zielona Góra sulautettiin yhteen aiemmin Zielona Góran piirikuntaan kuuluneen Zielona Góran maalaiskunnan kanssa.
Zielona Góran piirikunnan pinta-alasta 49,2 prosenttia oli metsän peitossa vuonna 2018. Sillä on yhteistä rajaa Świebodzinin, Nowy Tomyślin, Wolsztynin, Nowa Sólin, Żagańin, Żaryn ja Krosnon piirikuntien kanssa. Oder-joki virtaa piirikunnan halki.
Zielona Góran piirikunnan työttömyysaste oli vuoden 2018 lopussa 5,7 prosenttia.
Piirikunnan väestöpyramidi 2014.
Vuoden 2019 lopussa Zielona Góran piirikunnassa oli 75 559 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 93 375 ja sen ennakoidaan vuoteen 2050 mennessä kasvavan 96 965 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,3 prosenttia, työikäisten 61,7 prosenttia ja eläkeikäisten 20 prosenttia väestön keski-iän ollessa 40,8 vuotta. Vuonna 2019 piirikunnassa syntyi 694 lasta.
Áno Vólos

| Áno Vólos Άνω Βόλος |
| --- | --- |
 Áno Vóloksen kylää.
 Áno Vólos
 Koordinaatit: 39°22′45″N, 22°58′54″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Magnesia
Kunta:  Vólos
Hallinto:  
 – Asutustyyppi:  kylä
 – Kallikrates-koodi:  2401050101
Korkeus:  140 m
Väkiluku (2021):  566
Aikavyöhyke:  UTC+2
 – Kesäaika:  UTC+3
Postinumero:  38500
Infobox OKVirheellinen NIMI-arvo: 
Áno Vólos (kreik. Άνω Βόλος) on Kreikan kylä, joka kuuluu hallinnollisesti Vóloksen kuntaan, Magnesian alueyksikköön ja Thessalian alueeseen. Kylän väkiluku on 566 (2021).
Áno Vóloksen Pyhän Kolminaisuuden (Agía Triáda) kirkko.
Áno Vóloksen kylä, suomeksi ”Ylä-Vólos”, sijaitsee noin kahdeksan kilometriä koilliseen Vóloksen kaupungista. Se on rakennettu noin 140 metrin korkeuteen merenpinnasta laskettuna.
Áno Vólos muodostaa myös laajemman kyläyhdyskunnan (Δημοτική Κοινότητα Άνω Βόλου, Dimotikí Koinótita Áno Vólou), johon kuuluu varsinaisen Áno Vóloksen kylän lisäksi Iolkóksen kylä. Koko yhdyskunnan väkiluku on 687 (2021).
Aiheesta muualla

Kuvia tai muita tiedostoja aiheesta Áno Vólos Wikimedia Commonsissa
Áno Vrontoú

| Áno Vrontoú Άνω Βροντού |
| --- | --- |
 Áno Vrontoún kylää.
 Kunnallisyksikön sijainti
 Áno Vrontoú
 Koordinaatit: 41°17′40″N, 23°41′11″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Sérres
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  120102
Väkiluku (2011):  199
Aikavyöhyke:  UTC+2
 – Kesäaika:  UTC+3
Postinumero:  621 00
Rekisterikilpi:  ER
Infobox OKVirheellinen NIMI-arvo: 
Áno Vrontoú (kreik. Άνω Βροντού, maked./bulg. Горно Броди, Gorno Brodi) on Kreikan kylä sekä samanniminen Sérresin kunnan kunnallisyksikkö (Δημοτική Ενότητα Άνω Βροντούς, Dimotikí Enótita Áno Vrontoús) ja entinen itsenäinen kyläkunta. Se sijaitsee Sérresin alueyksikössä Keski-Makedonian alueella. Kylän ja kunnallisyksikön väkiluku on 199 (vuonna 2011).
Áno Vrontoún Pyhän Demetrioksen (Ágios Dimítrios) kirkko.
Áno Vrontoún kylä sijaitsee vuoristossa linnuntietä noin 26 kilometriä koilliseen Sérresin kaupungista. Áno Vrontoún kunnallisyksikkö käsittää Sérresin kunnan koillisosan. Áno Vrontoú oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérresin kuntaan yhdessä Kapetán Mitroúsin, Lefkónaksen, Oreinín ja Skoútarin kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Áno Vrontoú Wikimedia Commonsissa
Älä katso taaksesi

| Älä katso taaksesi> Dont Look Back |
| --- | --- |

Ohjaaja:  D. A. Pennebaker
Käsikirjoittaja:  D. A. Pennebaker
Tuottaja:   John Court  Albert Grossman 
Säveltäjä:  Bob Dylan
Kuvaaja:   Howard Alk  Jones Alk  Ed Emshwiller  D. A. Pennebaker 
Leikkaaja:  D. A. Pennebaker
Valmistustiedot
Valmistusmaa:  Yhdysvallat
Levittäjä:  Docurama (käännä suomeksi) Netflix
Ensi-ilta:  1967
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Älä katso taaksesi (Dont Look Back – huomaa heittomerkin puute) on D. A. Pennebakerin dokumentti Bob Dylanin vuonna 1965 tekemästä Englannin-kiertueesta. Elokuvan ensi-ilta oli San Franciscossa toukokuussa vuonna 1967.
Dont Look Back sisältää puolen tusinaa lavaesitystä, muutaman laulun lavan ulkopuolelta Dylanin, Joan Baezin ja Donovanin esittämänä, kiistoja, haastatteluja ja paljon hämminkiä. Vuoteen 1975 asti elokuvaa esitettiin satunnaisesti taide- ja opiskelijateattereissa. Vuonna 1982 se julkaistiin uudelleen.
Elokuva on valittu Yhdysvaltojen Kongressin kirjaston National Film Registry -kokoelmaan säilytettäväksi ”kulttuurisesti, historiallisesti tai esteettisesti merkittävänä”. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Åke Karlsson

Åke Aleksej Karlsson (myöh. Keiras, 16. elokuuta 1911 Turku – 12. helmikuuta 1958 Turku) oli suomalainen nyrkkeilijä. Hän edusti Suomea vuoden 1936 olympialaisissa Berliinissä ja sijoittui höyhensarjassa jaetulle yhdeksännelle sijalle. Berliinissä hän voitti ensimmäisellä kierroksella Uuden-Seelannin Clarrie Gordonin, mutta hävisi toisella kierroksella tulevalle olympiavoittajalle Argentiinan Oscar Casanovasille.
Karlsson voitti SM-kultaa vuosina 1930, 1931, 1938 ja 1947 ja SM-hopeaa vuosina 1936 ja 1946.
Élisabeth d’Ayen

| Mitalit> Maa:   Ranska.Naisten tennis. Olympialaiset  | Mitalit> Maa:   Ranska.Naisten tennis. Olympialaiset  | Mitalit> Maa:   Ranska.Naisten tennis. Olympialaiset  | Maa:   Ranska> Naisten tennis. |
| --- | --- | --- | --- |
|  Pronssia | Antwerpen 1920 | nelinpeli |  |
Élisabeth Pauline Sabine Marie d'Ayen (27. lokakuuta 1898 Maintenon, Ranska – 7. joulukuuta 1969 Pariisi, Ranska) oli ranskalainen tennispelaaja. Hän voitti pronssia vuoden 1920 kesäolympialaisissa Antwerpenissä nelinpelissä Suzanne Lenglenin kanssa. Hän osallistui samoissa olympialaisissa kaksinpeliin, jossa hän sijoittui viidenneksi ja sekanelinpeliin, jossa hän sijoittui kahdeksanneksi.
Aiheesta muualla

Élisabeth d’Ayen Kansainvälinen olympiakomitea. (englanniksi)
Yasugi

| Yasugi (安来市) |
| --- | --- |
 Adachin taidemuseon puutarhaa
 lippu:  Symboli
 Yasugin sijainti Shimanen prefektuurissa
 Yasugi
 Koordinaatit: 35°25′53″N, 133°15′03″E 
Valtio:  Japani
Alue:  Chūgoku
Prefektuuri:  Shimanen prefektuuri
Pinta-ala:  
 – Kokonaispinta-ala:  420,93 km²
Väkiluku (12/2019):  38 354
 – Väestötiheys:  91,1 as./km²
Symbolit:  
 – Puu:  Vaahtera ja bambu
 – Kukka:  Kirsikka
 – Lintu:  Joutsen
 – Kala:  Aasianmutakala
 
 https://www.city.yasugi.shimane.jp/ 
Infobox OKVirheellinen NIMI-arvo: 
Yasugi (jap. 安来市, Yasugi-shi) on Japanin kaupunki Honshūn saarella Chūgokun alueella Shimanen prefektuurissa. Se sijaitsee prefektuurin koillisosassa Nakaumijärven rannikolla ja rajautuu idässä Tottorin prefektuuriin. Etelässä kaupungin alue nousee Chūgokuvuorille, pohjoisessa Nakaumin rannikkoseudulla levittäytyy Iinashi- ja Hakutajokien viljava suistoalue. Yasugissa on 38 354 asukasta (joulukuussa 2019) ja sen pinta-ala on 420,93 neliökilometriä.
Yasugi kehittyi historiallisesti satamakaupunkina, Edo-kaudella Matsuen daimiokunnan ulkosatamana ja etenkin riisin kauppapaikkana. Se oli myös yksi San’indō-tien postiasemista (shukuba). Perinteinen elinkeino oli rautahiekkaa hyödyntävä miekkojen taonta, minkä myötä kaupunkiin syntyi 1800-luvulla terästeollisuutta. Kaupungissa toimii edelleenkin monia metalliteollisuuden laitoksia. Kaupunkioikeudet Yasugille myönnettiin vuonna 1954, kun silloiseen Yasugin maaseutukaupunkiin yhdistettiin viisi ympäristön kyläkuntaa. Vuonna 2004 kaupunkiin liitettiin Hirosen ja Hakutan maaseutukaupungit. Hirose kasvoi Todan linnan aluskaupunkina ja Edo-kaudella Matsuen daimiokunnan alakeskuksena, kuten myös Hakuta. Kaupunkiin kuuluvilla maaseutualueilla viljellään esimerkiksi riisiä, teetä, koristekukkia, mansikoita, omenapäärynöitä ja bambunversoja sekä harjoitetaan maito- ja lihakarjan (wagyū) kasvatusta.
Yasugin kulttuuriperintöön kuuluvat useat muinaiset kofun-hautakummut. Muita historiallisia nähtävyyksiä ovat muun muassa Todan linnan rauniot sekä Kiyomizu-deran ja Unju-jin temppelit. Kaupungissa toimivat Wakō-museo, joka esittelee raudan valmistuksen historiaa, Adachin taidemuseo ja Saginoyu-onsenin kuuma lähde. Kaupunki tunnetaan myös Yasugi-bushi-kansanmusiikin (min’yō) syntypaikkana. Yasugia palvelee JR Nishi-Nihonin San’in-päälinja, joka seurailee Nakaumijärven rannikkoa.
Kuvia

Gassantodan linnan raunioita
Kiyomizu-deran temppeli
Wakō-museo
Yasugin rautatieasema
Aiheesta muualla

Kuvia tai muita tiedostoja aiheesta Yasugi Wikimedia Commonsissa
Kaupungin internetsivut (japaniksi)
Zucker

Zucker on saksalais- ja juutalaisperäinen sukunimi, joka tarkoittaa suomeksi "sokeri". Merkittäviä henkilöitä ovat muun muassa:
Aaron Zucker, amerikanukrainalainen jiddišinkielinen runoilija, kirjailijanimi A. Lutzky
Anita Zucker, yhdysvaltalainen liikenainen ja hyväntekijä
Arianne Zucker (s. 1974), yhdysvaltalainen näyttelijä
Craig Zucker, yhdysvaltalainen poliitikko
David Zucker (s. 1947), yhdysvaltalainen elokuvaohjaaja
Gerhard Zucker, saksalainen liikemies ja raketti-insinööri
Harold Zucker, australialainen jalkapalloilija
Jason Zucker (s. 1992), yhdysvaltalainen jääkiekkoilija
Jeff Zucker, yhdysvaltalainen televisiotuottaja
Jeremy Zucker (s. 1996), yhdysvaltalainen laulaja
Jerry Zucker (s. 1950), yhdysvaltalainen elokuvaohjaaja
Kenneth Zucker, kanadalainen psykologi
Monte Zucker, yhdysvaltalainen valokuvaaja
Paul Zucker, saksalaissyntyinen architect,  taidehistorioitsija, -kriitikko ja -kirjailija
Steven Zucker, yhdysvaltalainen matemaatikko
Élodie Bouchez

Élodie Bouchez, 2018
Élodie Bouchez-Bangalter (s. 5. huhtikuuta 1973) on ranskalainen näyttelijä. Hän esiintyi Renée Riennen roolissa televisiosarjassa Alias ja Maïté Alvarezin roolissa André Téchinén elokuvassa Villikaislat (1994). Hän on voittanut kaksi César-palkintoa ja Cannesin parhaan näyttelijättären palkinnon.
Bouchez on naimisissa Thomas Bangalter'n kanssa. Hän asuu Kaliforniassa miehensä ja kahden lapsensa kanssa.
Aiheesta muualla

Elodie Bouchez Internet Movie Databasessa. (englanniksi)
Zuffa

| Zuffa, LCC |
| --- | --- |
Yritysmuoto:  Rajavastuuyhtiö
Perustettu:  2001
Perustaja:  Frank Fertitta III Lorenzo Fertitta
Toimitusjohtaja:  Lorenzo Fertitta
Puheenjohtaja:  Lorenzo Fertitta
Avainhenkilöt:  Dana White, presidentti
Kotipaikka:  Las Vegas, Nevada, Yhdysvallat
Toimiala:  Urheilupromootio
Tytäryhtiöt:  Ultimate Fighting Championship Strikeforce Suljettuja: World Fighting Alliance PRIDE Fighting Championships World Extreme Cagefighting
Infobox OKVirheellinen NIMI-arvo: 
Zuffa, LCC on yhdysvaltalainen urheilupromootioyritys, joka on erikoistunut ammattilaisvapaaottelutapahtumiin. Kasinobisneksessä rikastuneet veljekset Lorenzo Fertitta ja Frank Fertitta III perustivat yrityksen Las Vegasissa vuonna 2001 hallinnoimaan Semaphore Entertainment Groupilta ostamaansa Ultimate Fighting Championship -vapaaottelupromootiota. Yrityksen toimitusjohtaja ja puheenjohtaja on Lorenzo Fertitta. Dana White hoitaa yrityksen päivittäisen johtamisen.
Lorenzon veljekset omistavat kumpikin yhtiön osakekannasta 40,5 %. Vähemmistöosakkaina ovat Dana White (9 %) ja Flash Entertainment -yhtiön kautta abudhabilainen šeikki Tahnoon (10 %).